Tot U Koninkryk: Openbaring#102: Openbaring 20: Satan word gedurende die duisendjaar- vrederyk gebind
Openbaring#102: Openbaring 20: Satan word gedurende die duisendjaar- vrederyk gebind
Satan sal nou geoordeel word, sy oordeel is dat hy vir duisend jaar vasgebind en in die put van pyniging gewerp word
Op 20: Satan word gedurende die duisendjaar- vrederyk gebind: Hierdie skrywe
Satan word vir die duisend jaar lank gebind (Op 20: 1-3)
Rev 20:1 En ek het ‘n engel uit die hemel sien neerdaal, met die sleutel van die afgrond en ‘n groot ketting in sy hand. Rev 20:2 En hy het die draak gegryp die ou slang wat die duiwel en die Satan is en hy het hom gebind duisend jaar lank, Rev 20:3 en hom in die afgrond gewerp en hom toegesluit en dit bo hom verseël, sodat hy die nasies nie meer sou verlei totdat die duisend jaar voleindig is nie. Daarna moet hy dan ‘n kort tydjie ontbind word.
Die engel uit die hemel met die sleutel van die afgrond (abussos – die bodemlose put) wat in die buik van die aarde geleë is, het ook ŉ ketting in sy hand.
Met die sleutel kan die engel die put oopsluit en toesluit, en met die ketting kan hy Satan vasbind.
Dat die engel direk uit die hemel kom, beteken hy kom met die volmag van God.
Satan sal nou geoordeel word, sy oordeel is dat hy vir duisend jaar vasgebind en in die put van pyniging gewerp word (Op. 9:2; Matt. 8:29; Luk. 8:30-31).
Die bodemlose put word bo hom verseël. Satan sal dus duisend jaar lank geen mens, volk of nasie kan verlei nie.
Hierdie plek, die bodemlose put, is nie die hel of tartarus nie(Op. 20:14; 2 Pet. 2:4; Judas 1:16).
In dié stadium sal slegs die Antichris en valse profeet in die hel wees (Op. 19:20), terwyl die gevangebewaarplek van sekere gevalle engele (tartarus) dié wat daarin is, sal bewaar tot die dag van die finale oordeel, wat eers aan die einde van die duisend jaar sal aanbreek.
Die benaminge “die draak” – “die ou slang”, wat “die duiwel” en “Satan” is: laat by ons geen twyfel dat hier gespreek word van die bose, verfoeilike karakter die duiwel self nie, die teëstander van God en die mens.
Satan sal nou vir ŉ letterlike tydperk van een duisend jaar gebind en verseël word in abussos.
Dat hy net vir die duisend jaar daarin verseël word en daarna weer uitgelaat word om een laaste taak te volbring, word vir ons duidelik uitgespel in Openbaring 20:7-10.
Volgende: Openbaring 20: Die twee opstandings: Lees hier
Posted by Wieger at 09:19